	โครงการลดขั้นตอนกระบวนการและกำหนดมาตรการจูงใจในการจัดเก็บภาษีป้าย

********************************
๑.   ชื่อโครงการ
โครงการลดขั้นตอนกระบวนการและกำหนดมาตรการจูงใจในการจัดเก็บภาษีป้าย
๒.  หลักการและเหตุผล
	ตามพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. ๒๕๔๖ มาตรา ๕๒        ได้กำหนดให้องค์กรปกครองส่วนท้องถิ่น ได้จัดทำหลักเกณฑ์การบริหารบ้านเมืองที่ดี โดยการลดขั้นตอนการปฏิบัติงานอำนวยความสะดวกตอบสนองความต้องการและจูงใจให้ประชาชนมีส่วนในการปฏิบัติหน้าที่ตามกระบวนงานที่อยู่ในความรับผิดชอบขององค์กรปกครองส่วนท้องถิ่นเพื่อลดเวลาและขั้นตอนในการติดต่อราชการ และเป็นการสร้างความประทับใจให้กับประชาชนผู้เข้ารับการบริการจากภาครัฐ   เป็นการจูงใจให้ประชาชนมีส่วนร่วมกับภาคราชการมากขึ้น   และได้รับแจ้งการซักซ้อมแนวทางปฏิบัติให้องค์กรปกครองส่วนท้องถิ่นปฏิบัติ   ในการลดขั้นตอนการปฏิบัติงานตามกระบวนงาน   ซึ่งอยู่ในความรับผิดชอบตามอำนาจหน้าที่ขององค์กรปกครองส่วนท้องถิ่น
	เพื่อให้การดำเนินการเป็นไปตามแนวทางข้างต้น    องค์การบริหารส่วนตำบลไสหมาก   จึงได้จัดทำโครงการลดขั้นตอนกระบวนงานและกำหนดมาตรการจูงใจในการจัดเก็บภาษีป้ายขึ้น
๓.    วัตถุประสงค์
๓.๑ เพื่อให้บริการจัดเก็บภาษีป้ายเป็นไปโดยความรวดเร็ว  ครบถ้วนและเป็นธรรม
๓.๒ เพื่อประชาสัมพันธ์  จูงใจ  และสร้างความเข้าใจกับประชาชนให้รับรู้ความเท็จจริง  มีส่วนร่วม  และ 
       เต็มใจในการเสียภาษีมากขึ้น
๓.๓ เพื่อให้ประชาชนได้รับความสะดวกในการมาชำระภาษี
๔. วิธีการดำเนินการ
๔.๑ ศึกษากระบวนการทำงานที่ปฏิบัติอยู่ในปัจจุบัน  ว่ามีกระบวนการในการเสียภาษีกี่ขั้นตอน  ซึ่งแต่
ละขั้นตอนสามารถยืดหยุ่นได้มากน้อยเพียงใด ใช้เวลาแต่ละขั้นตอนและเวลารวมในการให้บริการทั้งหมดเป็นเวลาเท่าไร  มีใครร่วมปฏิบัติงานบ้างรวมทั้งจัดเตรียมเอกสารที่เกี่ยวข้องทั้งหมด
๔.๒ กำหนดมาตรการจูงใจให้ประชาชนมาชำระภาษี  โดยวางแนวทางอย่างเป็นรูปธรรม  ดั้งนี้
๔.๒.๑ ประชาสัมพันธ์  สร้างความเข้าใจกับประชาชนว่าจำนวนเงินที่ได้จากการเสียภาษีของ
ประชาชนจะนำมาใช้ในการพัฒนาท้องถิ่น  และพัฒนาบริการสาธารณะเพื่อประโยชน์สุขของประชาชน
๔.๒.๒ ให้ประชาชนเข้ามามีส่วนร่วมในการตรวจสอบการใช้จ่ายงบประมาณขององค์กร
ปกครองส่วนท้องถิ่น  เพื่อให้รับรู้ข้อเท็จจริงและสร้างแรงจูงใจ  ยอมรับการเสียภาษีมากขึ้น

/๔.๒.๓ กำหนด...

-๒-
๔.๒.๓  กำหนดให้มีการมอบวุฒิบัตรสำหรับผู้เสียภาษีดีเด่นหรือเมื่อชำระภาษีภายในระยะเวลา
ที่กฎหมายกำหนด
๔.๒.๔  ให้เจ้าหน้าที่ผู้ปฏิบัติงานรับชำระภาษี  ต้อนรับผู้มาเสียภาษี  ด้วยความยิ้มแย้มแจ่มใส
เต็มใจให้คำปรึกษาและบริการด้วยความเป็นกันเอง
๔.๓  แต่งตั้งคณะทำงาน  ปรับปรุงขั้นตอน  และรายงานระยะเวลาการปฏิบัติราชการ  ในการลดขั้นตอน
การปฏิบัติงาน  กำหนดเวลาแล้วเสร็จของแต่ละขั้นตอน  ผู้รับผิดชอบและระยะในการดำเนินงาน
๔.๔  ซักซ้อมการปฏิบัติหน้าที่ให้กับเจ้าหน้าที่ที่เกี่ยวข้องและถือปฏิบัติตาม
๔.๕  ประกาศให้ประชาชนทราบ
๕. ระยะเวลาดำเนินการ
เดือนพฤศจิกายน  พ.ศ.  ๒๕๕๖ –  ธันวาคม   พ.ศ.  ๒๕๕๗
๖. เป้าหมาย
            สามารถลดขั้นตอนกระบวนงานบริการประชาชน  ๑  กระบวนงาน  โดยประชาชนมีความพึงพอใจ  ได้รับความสะดวก  มีส่วนร่วมในการปฏิบัติงานจัดเก็บภาษีป้าย  ตามระยะเวลาที่กำหนดใหม่
๗.  ผู้รับผิดชอบ        ส่วนการคลัง   องค์การบริหารส่วนตำบลไสหมาก
๘.  ผลที่คาดว่าจะได้รับ
            ประชาชนมีความพึงพอใจในการรับบริการ  เต็มใจมีส่วนร่วมและให้ความสำคัญกับการชำระภาษี  ทำให้สามารถจัดเก็บภาษีได้เพิ่มขึ้น  นำมาพัฒนาท้องถิ่นต่อไป
					(ลงชื่อ)                                    ผู้เขียนโครงการ
				               (นางสาวกาญจนา  กาญจนาประดิษฐ)
                                                                        นักวิชาการจัดเก็บรายได้

(ลงชื่อ)                                    ผู้เสนอโครงการ
            (นายมนัส  เจียมแดง)
              หัวหน้าส่วนการคลัง
(ลงชื่อ)                                     ผู้เห็นชอบโครงการ
                                                                           (นายจรัญ  บุญล้อม)
                                                                    ปลัดองค์การบริหารส่วนตำบล                   
(ลงชื่อ)                                       ผู้อนุมัติโครงการ
                                                                              (นายอนันต์  ถนอมสิน)
                                                                นายกองค์การบริหารส่วนตำบลไสหมาก

